<classify> Na Tunu Nassor -Dar es salaam MSIBA wa Mhariri wa Gazeti la Jamhuri,marehemu Godfrey Dilunga, jana umegonganisha vichwa vigogo ambao kila mmoja waoalijivutia namna alivyofanya naye kazi. Dilunga aliagwa viwanja vya Mnazi Mmoja,Dar es Salaam jana na viongozi wa Serikali, vyama vya siasa na waandishi wahabari kutoka vyombo mbalimbali. POLEPOLE Kigogo wa kwanza kueleza namna alivyofanyanaye kazi na kumwelezea kwa kina, alikuwa Katibu wa Itikadi na Uenezi wa ChamaCha Mapinduzi CCM, Humphrey Polepole. Alisema Dilunga alikuwa miongoni mwawaandishi ambao CCM inawaheshimu kutokana na uwezo wake mkubwa. Polepole alisema Dilunga ndiye mwandishiwa habari pekee aliyepata fursa mwaka2015 kufanya mahojiano na aliyekuwa mgombea urais kupitia chama hicho, Rais Dk.John Magufuli. Huyu ndiye mwandishi pekee ambaye alipatafursa ya kufanya mahojiano na mgombe wa CCM mwaka 2015 Rais Magufuli. Hiiilikuwa heshima kubwa, alifanya kazi nzuri mno hakika, alisema. Polepole alisema chama hicho kimepokea kwamasikitiko makubwa msiba wake, huku Rais na viongozi wengine wakitoa pole. Chama kimepokea kwa masikitiko makubwataarifa za kifo hiki, rais na viongozi wengine wanatoa pole kwa familia natasnia ya habari. Rais Magufuli anawapa pole wote pamoja naviongozi wa juu wa chama kutokana na msiba huu mkubwa. Sifa zote zilizoelezwa hapa ni za kweli,hakika alikuwa mwadilifu na mzalendo kwelikweli kwa nchi yake, alisemaPolepole. Alisema alichojifunza kutoka kwa Dilungani ustahimilivu aliokuwa nao kwa kuwa hakuwahi kutumia kalamu yake kumchafuamtu. Hata mimi tulipoambiwa tuwaambie majiranizetu kuwa tunawapenda, nilimwambia Zitto nampenda. Niwaombe waandishi myaendeleze yote memaaliyokuwa akiyatenda Dilunga, hasa kuwatendea haki wengine, alisema Polepole. Alisema Dilunga alikuwa mpenzi wa CCM,licha ya kuwahi kufanya kazi pia na Chama cha Demokrasia na MaendeleoChadema. Kauli hiyo ilisababisha watu kucheka,kwani ilianza kama kuleta minongono miongoni mwa waombolezaji ambao wengiwalisikika wakisema mwakilishi wa Chadema akipewa nafasi atajibu hoja hiyo. CHADEMA Naibu KatibuMkuu wa Chadema, Salum Mwalimu alipopewa nafasi ya kutoa salamu za rambirambi,hakusita kumjibu Polepole na kusababisha waombolezaji kuangua vicheko. AkimzungumziaDilunga, Mwalimu alisema alikuwa katika timu ya waandishi 12 waliozungukawakati wa kampeni ya Uchaguzi Mkuu kwa mwaka 2005. Tumemtengenezasisi wakati wa kampeni za mwaka 2015, nasema bado tuna vijana wengi, nimemsikiaPolepole akisema alikuwa kwao, alikuja huko akitokea kwetu, alisema Mwalimu. Alisemapamoja na madai kwamba Dilunga alikuwa mwandishi wa kwanza nchini kupanda helkoptaya Chadema, yeye ndiye wa kwanza, wakati ametua mjini Bukoba alishuka na kwendakumsimulia Dilunga namna alivyokuwa na hofu. Niliposhukakwenye helkopta kwa mara ya kwanza pale Bukoba, nilikwenda kumsimulia namnanilivyokuwa na woga na uzanzibari wangu. Lakini pamoja na yote hayo, nasisitiza tunatakiwakuheshimu uhuru wa habari kwa ustawi wa nchi, alisema Mwalimu. Kuhusu wanasiasawanaposhikana mikono, Mwalimu alisema inapaswa kutoka ndani ya nafsi zao kwelikweli na isiwe unafiki. Tukiolililofanyika hapa la kupeana mikono na kumwambia jirani yako nakupenda, niujumbe mzito ambao sote tunatakiwa kuuzingatia, usiwe wa unafiki, alisemaMwalimu. ZITTO Kiongozi Mkuu wa Chama cha ACT Wazalendo,Zitto Kabwe, aliwataka waandishi kujenga ushirikiano kwa kuwasaidia wenye shidakabla ya madhara makubwa hayajatokea. Nawaomba waandishi kujenga utamaduni wakuthamini wenzetu wanapokuwa wanakabiliwa na shida mbalimbali, alisema Zitto. Alisema waandishi ni wengi, lakini wa ainaya marehemu Dilunga ni wachache kwa kuwa alikuwa akiandika kulingana na taalumayake. Alikuwa akiandika kwa weledi, tunapaswakutengeneza wahariri wengine wenye weledi kama Dilunga. Nalishauri Jukwaa la Wahariri tengenezenikina Dilunga wa aina hii wengi, ni hazina kubwa katika tasnia ya habari. Dilunga alikuwa na msimamo wakemkibishana kwa hoja, mwisho wa siku anakwenda, akiandika maoni anakunyuka kwahoja bila kukuonea, alisema. SUNGURA Mkurugenzi wa Uhuru Media Group, ErnestSungura, ambaye aliwasilisha salamu za Katibu Mkuu wa CCM, Dk. Bashiru Ally,alisema tasnia ya habari imepata msiba mzito. Akimnukuu Dk. Bashiru, alisema atamkumbukaDilunga tangu kuanzishwa kwa Kigoda cha Mwalimu, Kavazi la Mwalimu na mchakatowa Katiba mpya. Alifanya naye mahojiano ya kina kwa saa mbilina kuandika makala nzuri iliyosheheni ukweli, alisema Sungura. Alisema Dk. Bashiru ataendelea kumuenzi Dilungakupitia kazi zake alizowahi kufanya naye na kuziripoti kwa weledi. TEF Katibu wa Jukwaa la Wahariri TanzaniaTEF, Neville Meena, alisema jukwaa hilo limempoteza mwanachama wakealiyejiunga tangu mwaka 2010. Alisema Dilunga atakumbukwa na waandishiwenzake na jamii kwa ujumla kutokana na uhodari wake wa kutafuta habari. Niliposikia amelazwa, nilienda kumwona,akamwambia mkewe huu ni ugeni mkubwa na kuniambia katibu umeona nilivyotikiswa,nami nikamtia moyo kuwa atapona, alisema Meena. MEMBE Aliyekuwa Waziri wa Mambo ya Nje na Ushirikianowa Kimataifa, Bernard Membe, alitaka vyombo vya habari kuwa na uhuru wakutosha. Alisema ustawi wa uhuru wavyombo vya habari ndiyo ustawi wa nchi ili istawi, hakuna budi kuhakikishakunakuwapo na uhuru wa vyombo vya habari. Membe alisema uhuru huo nisawa na mbolea katika ustawi wa taifa, kinyume chake nchi hudumaa. Kifo hiki kitukumbushekitu kimoja, kitukumbushe uhuru wa vyombo vya habari ni sawa na mboleainayowekwa kwenye mche ili uchipue vizuri na kuzaa matunda, alisema Membe. Alisema ni jukumu la kila mtu kuhakikishakunakuwa na uhuru wa vyombo vya habari. Membe alisema vyombo hivyo ndivyovinavyotoa afya kwa Serikali kutokana na kuibua mambo mbalimbali yaliyojifichakatika jamii na ikitokea vimedumaa huzorotesha maendeleo ya nchi. Naomba waandishi tuwe huru kuzungumzaukweli na kuibua mazito yaliyojificha ili nchi hii iweze kusonga mbele,alisema Membe. Kuhusu marehemu Dilunga, Membe alisemanchi imempoteza shujaa kwa kuwa alikuwa ni mwenye kujitoa na kuheshimu kaziyake. Alikuwa huru na mzalendo aliyeandika kilealichokiamini kwa maendeleo ya nchi yake, hivyo namwita shujaa, alisema Membe. MWAKYEMBE Waziri wa Habari, Sanaa na Michezo, Dk. HarrisonMwakyembe, alisema amepokea msiba huo kwa mshtuko mkubwa. Nilikuwa kwenye ufunguzi wa mafunzo yawaandishi wa habari, nikatizama sikumwona Dilunga, nikamwambia msaidizi wanguampigie, nikaambiwa anaumwa yupo wodini, alisema Mwakyembe. Alisema Dilunga amefariki akiwa na umrimdogo wa miaka 43, akiwa bado jamii na nchi ikimhitaji zaidi. TAMWA Mwenyekiti wa Chama cha Waandishi WanawakeTamwa, Joyce Shebe, alisema Dilunga alikuwa mstari wa mbele katika mapambanodhidi ya unyanyasaji wa kijinsia. Tulikuwa tunapambana na mtoto wa kikepekee, sasa hadi watoto wa kiume nao wananyanyaswa kwa kulawitiwa jambolinalomhitaji Dilunga kuandika, hatuko naye sasa, alisema Joyce. MISA TAN MakamuMwenyekiti wa Taasisi ya Vyombo vya Habari vya Kusini mwa Afrika MisaTan, JamesMarenga, alisema Dilunga alikuwa anaandika kwa uchunguzi wa ndani wa habarihasa katika makala. Niwaombewahariri kuzikusanya makala alizokuwa akiandika, hasa za kuigusa jamii iliwengine waweze kujifunza kupitia makala hizo, alisema Marenga. WAANDISHIHABARI ZA BUNGE Kwa niaba yawaandishi wa habari za Bunge, mmoja wa wandishi hao, Hamis Mkotya, alisemaDilunga alikuwa ni mwandishi anayezingatia kanuni za uandishi wa Bunge. Alisema habariza Bunge zimetengenezewa kanuni maalumu namba 140 na Dilunga alikuwa akitembeanazo. Hajawahikulalamikiwa katika habari zake kuwa ameigombanisha Serikali na wananchi wake,hii ni sifa aliyokuwa nayo, alisema Mkotya. WASIFU WAMAREHEMU Akizungumziawasifu wa marehemu, Mhariri Mkuu wa Gazeti la Jamhuri, Deodatus Balille,alisema Dilunga alijiunga na kampuni yao Januari, mwaka huu akitokea gazeti laRaia Mwema. Alisema awalialikuwa akifanya kazi Kampuni ya New Habari 2006 Ltd na alikuwa akifanya kazina vyama vyote vya siasa. Mwili wamarehemu Dilunga ulisafirishwa jana kwenda mkoani Morogoro kwa mazishi ambayoyanatarajia kufanyika leo eneo la Bigwa.  <topic>: KITAIFA 